
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 379 


5 Ιουνίου 1995 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 59010/2481 

Έγκριση γενικού πολεοδομικού σχεδίου του οικισμού Τυ¬ 
χερού του δήμου Τυχερού (Ν. Έβρου). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 3 του Ν. 1337/1983 «Επέ¬ 
κταση πολεοδομικών σχεδίων, οικιστική ανάπτυξη και 
σχετικές ρυθμίσεις» <Α’ 33). 

2. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά όργανα» (Α' 137) όπως 
αυτό προστέθηκε με το άρθρο 27 του Ν. 2081/1992 (Α' 
154). 

3. Τις διατάξεις της παρ. 1 του άρθρου 19 του Ν. 1849/ 
1989 «Επέκταση και συμπλήρωση των στεγαστικών προ¬ 
γραμμάτων του Οργανισμού Εργατικής Κατοικίας και άλ¬ 
λες διατάξεις» (Α' 113). 

4. Τις διατάξεις του άρθρου 41 του Ν. 1975/1991 «Εί¬ 
σοδος - έξοδος, παραμονή, εργασία, απέλαση αλλοδαπών 
διαδικασία αναγνώρισης αλλοδαπών προσφύγων και άλ¬ 
λες διατάξεις» (Α' 184). 

5. Τις διατάξεις της παρ. Β του άρθρου 1 του Π. Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος Χωροταξίας και Δημοσίων Έργων (Α' 9)». 

6. Της υπ' αριθ. 46855/2731/8.6.89 απόφαση (Δ' 398) 
«Κίνηση της διαδικασίας σύνταξης του Γενικού Πολεοδο- 
μικού Σχεδίου δήμου Τυχερού (Ν. Έβρου)». 

7. Τα υπ’ αριθ. 1-4547/26.10.88 και 1-4549/26.10.88 
έγγραφα του Τμήματος Πολεοδομίας και Πολεοδομικών 
Εφαρμογών Νομαρχίας Έβρου προς τους αρμόδιους φο¬ 
ρείς. 

8. Την υπ’ αριθ. 69/8.11.88 γνωμοδότηση του δημοτι¬ 
κού συμβουλίου Τυχερού. 

9. Το υπ’ αριθ. Ζ/10546/8.11.88 έγγραφο της Δ/νσης 
Γεωργίας Έβρου. 

10. ΤΟ υπ' αριθ. 4096/24.11.88 έγγραφο της Δ/νσης 
Δασών Έβρου του Δασαρχείου Σουφλίου. 

11. Το υπ’ αριθ. 1436/ΔΒΕ/Φ51 /178/6.2.89 έγγραφο 


της Δ/νσης Βιομηχανίας Νομαρχίας Έβρου. 

12. Τα υπ’ αριθ. Η.-3748, Η-3749/4.11.88 έγγραφα 
της Δ/νσης Τεχνικών Υπηρεσιών Νομαρχίας Έβρου. 

13. Το γεγονός ότι οι υπόλοποι φορείς δεν απήντησαν. 

14. Την υπ' αριθ. 2/17/16.2.89 γνωμοδότηση του Συμ¬ 
βουλίου Χωροταξίας Οικισμού και Περιβάλλοντος (ΣΧΟΠ) 
Ν. Έβρου. 

15. Το υπ’ αριθ. 5/13.6.89 υπηρεσιακό σημείωμα της 
Δ/νσης Πολεοδομικού Σχεδιασμού. 

16. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
Κρατικού Προϋπολογισμού και του οικείου Ο.Τ.Α., απο¬ 
φασίζουμε: 

1. Εγκρίνεται το γενικό πολεοδομικό σχέδιο του οικι¬ 
σμού Τυχερού του δήμου Τυχερού (Ν. Εβρου) όπως τα 
όριά του προσδιορίζονται με κόκκινη γραμμή στο χάρτη Π - 
1 - 5 σε κλίμακα 1:5.000. Κυρίως το ως άνω σχέδιο περι¬ 
λαμβάνει: 

Α. Στην πολεοδομική οργάνωση του δήμου Τυχερού για 
προγραμματικό πληθυσμιακό μέγεθος 5.000 κατοίκων 
(πληθυσμός επόμενης πενταετίας) με: 

α) Την επέκταση του σχεδίου σε εκτάσεις πυκνοδομη- 
μένες και αραιοδομημένες με την δημιουργία δύο (2) πο¬ 
λεοδομικών ενοτήτων I και II με μέση πυκνότητα και μέσο 
συντελεστή δόμησης όπως φαίνονται στο χάρτη Π - 1 - 5 
σε κλίμακα 1:5.000 ως εξής: 

Πολεοδομική ενότητα Μέσος Σ.Δ. Μ. Πυκνότητα 

Π.Ε.Ι 0,81 111 

Π.Ε.ΙΙ 0,81 111 

β) Τον προσδιορισμό των χρήσεων γης του οικισμού 
όπως φαίνονται στον χάρτη Π - 1 - 3 σε κλίμακα 1:5.000 
και ειδικότερα: 

- Τον καθορισμό χρήσεων γενικής κατοικίας σε όλο τον 
οικισμό όπως προσδιορίζεται στο άρθρο 3 του από 
23.2.87 Π. Δ/τος (Δ'166). 

-Τη δημιουργία ενός νηπιαγωγείου, ενός νέου Παιδικού 
Σταθμού και ενός Κέντρου Ανοιχτής Προστασίας Ηλικιω¬ 
μένων (ΚΑΠΗ). 

- Τη βελτίωση - επέκταση του Γυμνασίου ώστε να καλύ¬ 
πτει τις ανάγκες του Λυκείου. 

- Τη δημιουργία ενισχυμένου Περιφερειακού Ιατρείου και 
χωροθέτησή του στην πολεοδομική ενότητα I. 

- Τη μεταφορά του Κτηνιατρείου εκτός του ορίου Γ.Π.Σ. 
σε επαγή με τον οικισμό. 

- Τη χωροθέτηση κτιρίων διοίκησης διάσπαρτα μέσα στο 
κέντρο του οικισμού. 

- Την επέκταση της Δημ. Βιβλιοθήκης και τη δημιουργία 
Κέντρου Νεότητας. 

- Τη δημιουργία υπαίθριων χώρων συγκεντρώσεων. 

- Τη δημιουργία ζώνης πρασίνου, ελ. χώρων αναψυχής 
γύρω από τη λίμνη όπου θα περιλαμβάνονται πάρκο, παι¬ 
δότοπος, αθλοπαιδειές, αναψυκτήριο κ.λπ. 

- Τη δημιουργία κοινοχρήστων - ελ. χώρων μέσα στον οικι¬ 
σμό κυρίως στην περιοχή επέκτασης. 

- Την δημιουργία έξι (6) νέων παιδικών χαρών. 

-Την επέκταση του Αθλητικού Κέντρου σε συνολική 
έκταση 25 στρ. 

- Τη χωροθέτηση των εγκαταστάσεων Βιοτεχνίας Κτηνο¬ 
τροφίας και χονδρεμπορίου εκτός του οικισμού. 

- Την χωροθέτηση κατοικιών στε γαστικών προγραμμάτων 
σε δημοτικές περιοχές (ΣΟΑ, ΟΕΚ, κ,λπ.). 

γ) Τη γενική εκτίμηση της χωρητικότητας των πολεοδο- 
μικών ενοτήτων σε κατοίκους και των αναγκών σε γη για 
κοινωνική υποδομή όπως αναφέρονται στους πίνακες 
Α11.0 και Λ11.2.1α. 

Β’. Την πρόταση λήψης μέτρων για την προστασία του 
περιβάλλοντος εκτός ορίων Γ.Γ1.Σ. όπως φαίνεται στο 
χάρτη Π-14 σε κλίμακα 1:25.000 και ειδικότερα: 

-Τη δημιουργία ζώνης πρασίνου για τη «μόνωση» του 
ΒΙΠΑ και της σιδηροδρομικής γραμμής. 

-Την απομάκρυνση των κτηνοτροφικών μονάδων που 
εφάπτονται ή είναι εντός οικισμού και τη μετεγκατάστασή 
τους σε ειδική ζώνη, 

ψ Την διευθέτηση - εξυγίανση του ρέματος που καταλήγει 
στη λίμνη. 


- Την άμεση κατάργηση του υπάρχοντος σκουπιδότοπου 
και τη δημιουργία νέου στη σωστή διάθεση των απορριμά- 
των μακρυά του οικισμού. 

- Την προστασία της γεωργικής γης υψηλής παραγωγικό¬ 
τητας (απαγόρευση κατάτμησης ή αλλαγής χρήσης). 

-Τις προτάσεις για τα απαραίτητα έργα και μελέτες δι¬ 
κτύων υποδομής όπως φαίνονται στους χάρτες Π-1.5Π- 
11.2 σε κλίμακα 1:5.000 και Π-11.1 σε κλίμακα 1:25.000. 

2. Εντός της περιοχής του γενικού πολεοδομικού σχε¬ 
δίου και ειδικότερα στις εκτός σχεδίου περιοχές που περι¬ 
λαμβάνονται σ' αυτό, οικοδομικές άδειες που έχουν εκδο- 
θεί με τις προγενέστερα ισχύουσες διατάξεις ή έχει υπο¬ 
βληθεί στην αρμόδια πολεοδομική αρχή ο πλήρης φάκελ- 
λος με τα απαραίτητα για την έκδοση της οικοδομικής 
άδειας στοιχεία μέχρι την ημερομηνία δημοσίευσης της 
παρούσας απόφασης εκτελούνται όπως εκδόθηκαν ή εκ- 
δίδονται βάσει των υποβληθέντων στοιχείων. 

3. Συνοπτικά αντίτυπα των παραπάνω πέντε (5) χαρτών 
και τεσσάρων (4) πινάκων που θεωρήθηκαν από τον Προϊ¬ 
στάμενο της Δ/νσης Τοπογραφικών Εφαρμογών με την 
59010/1995 πράξη του δημοσιεύονται στην Εφημερίδα 
της Κυβερνήσεως με την απόφαση αυτή. 

4. Η ισχύς της παρούσας απόφασης αρχίζει από τις 15 
Ιουνίου 1990 ημέρα δημοσίευσης της 43782/24ΘΟ/ 
18.5.1990 (Δ’ 303) απόφασης του Υπουργού Περιβάλλο¬ 
ντος Χωροταξίας και Δημοσίων Έργων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Απριλίου 1995 

0 ΥΠΟΥΡΓΟΣ 

ΚΟΣΤΑΣ ΛΑΛΚ2ΤΗΣ 

